
Fogyasztói etnocentrizmus vagy tudatos fogyasztás? Fogyasztói döntések vizsgálata hazai élelmiszerek vásárlása kapcsán

Kulcsszavak: Fogyasztói magatartás; Etnocentrizmus; Hazai termékek; Identitás;
A dolgozat témája az identitás és a marketing kapcsolata, ezen belül annak elemzése, hogy az identitás miben befolyásolja a fogyasztók döntéseit.Ennek kapcsán kifejtésre kerül a fogyasztói etnocentrizmus, mint a nemzeti identitás egyik azonosulási formájából, az etnocentrizmusból kialakuló gazdasági fogalom. Továbbá vizsgálja a dolgozat az országeredet-hatást, és a tudatos fogyasztást, mint egyéb meghatározó tényezőket, amelyek befolyásolják a hazai termékek fogyasztását. A kutatás a magyar élelmiszerpiacra fókuszál.
A dolgozatban bemutatásra kerülnek a hazai élelmiszerpiac trendjei, a magyar termékek bejegyzésének körülményei, és a magyar márkák elismerésének lehetőségei. Ezen a témán belül egy ismert magyar márka általános bemutatására, marketingtevékenységének elemzésére is sor kerül.
A kutatás célja, hogy elemezze a fogyasztók motivációit, illetve összefüggéseket keressen a fogyasztói etnocentrizmus és a tudatos fogyasztói magatartás között, valamint a demográfiai jellemzők és a különböző attitűdök között. Összehasonlításra kerülnek a fiatalok és a középkorú korosztály fogyasztási szokásai.



